stanford-oval/wikipedia huggingface dataset:
אוניברסיטת רייכמן
מבנה האוניברסיטה > בתי ספר

בית ספר הארי רדזינר למשפטים - בית הספר הראשון שהוקם במרכז הבינתחומי בשנת 1994 והראשון שקיבל אפשרות מהמל"ג לפתוח מסלול להענקת דוקטורט במסגרת של מרכז אקדמי שאינו במעמד של אוניברסיטה. הצטרפו אליו במהלך שנותיו פרופ' אהרן ברק, פרופ' אמנון רובינשטיין, פרופ' אוריאל פרוקצ'יה ואחרים. ניתן ללמוד בבית הספר לתואר ראשון, שני ושלישי.
בית ספר אריסון למנהל עסקים - הוקם בשנת 1995 וכולל לימודי תואר ראשון, שני ושלישי. הדיקן המייסד הוא פרופ' אמיר ברנע.
בית ספר אפי ארזי למדעי המחשב - נוסד בשנת 1995. ניתן ללמוד בבית הספר לתואר ראשון, שני ושלישי במדעי המחשב. הדיקן המייסד של בית הספר הוא פרופ' שמעון שוקן.
בית ספר לאודר לממשל, דיפלומטיה ואסטרטגיה - הוא הראשון מסוגו בישראל. איש העסקים ונשיא הקונגרס היהודי העולמי, רון לאודר, סייע להקמתו. בית הספר מכשיר את הסטודנטים לתואר ראשון, שני ושלישי. תוכנית הלימודים היא בינתחומית ומשלבת בין מדע המדינה, יחסים בינלאומיים, משפטים, מנהל עסקים, טכנולוגיה, מודיעין ואסטרטגיה. הדיקן המייסד הוא פרופ' אהוד שפרינצק.
בית ספר סמי עופר לתקשורת - הוקם בשנת 2006. כולל לימודי תקשורת לתואר ראשון ושני. בבית הספר פועלת המעבדה לחדשנות במדיה (milab) בה מפתחים הסטודנטים אבות טיפוס עתידיים בתחום המדיה והטכנולוגיה. הדיקן המייסד הוא פרופ' נעם למלשטרייך-לטר.
בית ספר ברוך איבצ'ר לפסיכולוגיה - הוקם בשנת 2007, מציע לימודי תואר ראשון ושני בפסיכולוגיה קלינית וחברתית וכן תואר שלישי בפסיכולוגיה. במסגרת בית הספר פועלים מכוני מחקר רבים ובהם מרכז מיטיב לחקר וליישום הפסיכולוגיה החיובית, היחידה למחקר ישומי במדעי המוח ע"ש סמי סגול, המכון לטיפול וחקר לקויות למידה והפרעות קשב וריכוז, מרכז מודע - המרכז הישראלי למדע ועוד. הדיקן המייסד הוא פרופ' מריו מיקולינסר.
בית ספר טיומקין לכלכלה - מציע תוכניות לימודים לתואר ראשון ולתואר שני. בבית הספר פועלות קליניקות כלכליות במסגרתן מעניקים הסטודנטים ייעוץ כלכלי וחינוך פיננסי לקהילה. הדיקן המייסד הוא פרופ' צבי אקשטיין.
בית ספר לקיימות, מייסודן של החברה לישראל, כימיקלים לישראל ובזן - הוקם בשנת 2012. תוכנית הלימודים של בית הספר היא תוכנית בינתחומית המציעה תואר דו-חוגי בקיימות וממשל או בקיימות וכלכלה.
בית הספר הבינלאומי ע"ש רפאל רקנאטי - הוקם בשנת 2001. בשנת 2024 למדו בו כ-2,500 סטודנטים מ-90 מדינות. בית הספר הוקם בסיועם של דינה, אודי ומייקל רקנאטי והוא נושא את שמו של הבעל והאב, רפאל רקנאטי. בית הספר הוקם בימים בהם פרצה האינתיפאדה השנייה, ובימיו הראשונים מנה עשרות בודדות של סטודנטים. בראש בית הספר עומד סגן הנשיא לקשרי חוץ, יונתן דייוויס.
בית ספר אדלסון ליזמות - בית הספר הראשון ליזמות בישראל המציע תוכנית דו-חוגית לתואר ראשון ביזמות ומדעי המחשב, יזמות ומנהל עסקים, יזמות וכלכלה. המחזור הראשון בבית הספר החל ללמוד באוקטובר 2017. הדיקן המייסד הוא פרופ' יאיר טאומן.
בית ספר דינה רקנאטי לרפואה (בהקמה) - בשנת 2023 החלה אוניברסיטת רייכמן בהקמתו של בית ספר לרפואה במסגרתה. הדיקן המייסד הוא פרופ' ארנון אפק. בנובמבר 2024 אישרה המועצה להשכלה גבוהה את פתיחת בית הספר.
המוזיאון לתקשורת

המוזיאון לתקשורת נמצא בבית הספר סמי עופר לתקשורת. המוזיאון מציג את התפתחות מיזמי התקשורת בישראל ובעולם מתחילת המאה ה-20 בשטח התקשורת הכתובה והאלקטרונית. ממצא מיוחד הוא מכבש דפוס שתרם משה מונטיפיורי לישראל ב"ק בשנת 1842, המכונה "משאת משה ויהודית".
גן פסלים

מרבית היצירות בקמפוס מרוכזות בגן הפסלים ע"ש דבורה שוקן, מי ששימשה במשך שנים כאוצרת האמנות באוניברסטת רייכמן ואימו של פרופ' שמעון שוקן, הדיקן המייסד של בית ספר אפי ארזי למדעי המחשב.
למעלה מ-30 פסלים של האמנים ברנרד רדר, יעקב דורצ'ין, זיגי בן חיים וצדוק בן דוד ניצבים כיום בחורשת האקליפטוסים בקמפוס. לאוניברסיטת רייכמן אוסף הפסלים הגדול בעולם של ברנרד רדר וניתן למצוא ברחבי הקמפוס 17 פסלים של האמן.
תוכניות מיוחדות

תוכנית קרן אור - מסלול לימודים לתואר ראשון במדעי המחשב, במנהל עסקים עם התמחות בחשבונאות (AccounTech) וכלכלה ויזמות. מיועדת לצעירים בעלי פוטנציאל אקדמי גבוה, אשר נסיבות כלכליות וחברתיות לא איפשרו להם להשיג את ציוני הבגרות והפסיכומטרי המאפשרים להשתלב באקדמיה. הסטודנטים בתוכנית נהנים ממימון של 90% משכר הלימוד ומתמיכה אקדמית מלאה במסלול מדורג, הכולל מכינות, שיעורי תגבור וחונכות אישית.
תוכנית זל ליזמות - מיועדת לסטודנטים שנמצאים בשנה האחרונה ללימודיהם, מקנה ידע תאורטי ומעשי בהקמה וניהול של חברות יזמיות. התוכנית הוקמה בשנת 2001 על ידי איש העסקים והיזם האמריקאי סם זל, ומיועדת לסטודנטים מצטיינים לתואר ראשון בעלי חשיבה עסקית וכישורי מנהיגות גבוהים. מתחילת התוכנית הקימו בוגריה 170 חברות.
תוכנית רבין למנהיגות - התוכנית מקנה לסטודנטים לתואר ראשון, מכל בתי הספר באוניברסיטת רייכמן, כלים תאורטיים והתנסות מעשית בהנהגה והנעה של פעילות חברתית. הסטודנטים המשתתפים בתוכנית נבחרים בסיום שנת הלימודים השנייה שלהם באוניברסיטה, ועוברים ביחד תוכנית של שני סמסטרים בנושא מנהיגות, במקביל ללימודיהם הרגילים. בראש התוכנית עומד אלוף (מיל') יורם יאיר.
תוכנית ארגוב למנהיגות ודיפלומטיה - הסטודנטים נפגשים עם דיפלומטים ועם מומחים מתחום התקשורת, משתתפים בסדנאות הדנות באזורים אסטרטגיים שונים בעולם, ולומדים קורסים כגון: משפט בינלאומי, דיפלומטיה כלכלית, פתרון סכסוכים, מדיניות נגד טרור, ישראל והתפוצות ועוד. שיאה של התוכנית בנסיעת לימודים הכוללת סיור במוסדות ממשל ובזירות עסקים, ביקור בארגונים בינלאומיים ובאוניברסיטאות באירופה וארצות הברית.
תוכנית אבירם לקיימות ואקלים - התוכנית, בשיתוף קרן אבירם של היזם זיו אבירם, מיועדת לסטודנטים מצטיינים מכל בתי הספר, השואפים למצוא פתרונות למשבר הסביבתי העולמי ולהוביל פתרונות ומיזמים בתחומי הקליימטק, קלינטק, אגרוטק, פודטק ועוד. התוכנית מתקיימת בשנת הלימודים האחרונה לתואר ומותנית בהליך מיונים תחרותי.
תוכנית צבי מיתר לחדשנות טכנולוגית - התוכנית מעניקה לסטודנטים מצטיינים המשתתפים בה הזדמנות להיחשף ולבחון את ההשלכות המשפטיות, האתיות, הכלכליות והחברתיות הנובעות מהחדשנות הטכנולוגית ככלל ומטכנולוגיות חדשות ומתפתחות בפרט. התוכנית משלבת עבודת מחקר, כתיבת מאמרים מדעיים וניירות עמדה. כמו כן, כוללת התוכנית הכנת בקשות הצטרפות כידיד בית משפט וקידום הצעות חוק במטרה לפעול להעלאת המודעות הציבורית, תוך ליווי צמוד וקבלת משוב מתמשך.
קול האוניברסיטה - 106.2FM

קול האוניברסיטה 106.2FM פועל במסגרת הרדיו החינוכי ומשדר מאולפני בית הספר לתקשורת. התחנה מתופעלת על ידי סטודנטים מכל בתי הספר, בוגרים ואנשי סגל, בשיתוף ובהדרכת אנשי מקצוע מעולם התקשורת. הסטודנטים פועלים בכל תחומי השידור - הם משדרים, מפיקים, עורכים, אחראים על הצד הטכני והמוזיקלי. התחנה משדרת 24 שעות ביממה, 7 ימים בשבוע, בעיקר תוכניות מלל במגוון נושאים. בסופי שבוע משודרות תוכניות באנגלית בשיתוף סטודנטים מבית הספר הבינלאומי.
בנוסף בשנת 2012 הוקם הרדיו הבינלאומי - IDC International Radio, אשר מפיק ומשדר תכנים באנגלית בתחומים מגוונים כמו מוזיקה, תרבות, חדשות, חדשנות וספורט, מעיניהם של סטודנטים מהעולם אשר חווים את ישראל בפעם הראשונה.
שכר לימוד ומלגות

שכר הלימוד במוסד אינו מסובסד והוא הגבוה מבין מוסדות הלימוד הישראלים. בתחילת שנת הלימודים תשפ"ה, שכר הלימוד השנתי לתואר ראשון יהיה 46,900 ש"ח, מלבד מסלולים מסוימים לתואר ראשון שבהם שכר הלימוד גבוה יותר ועומד על 47,900 שקלים. אוניברסיטת רייכמן מצהירה כי שמה לה למטרה לקלוט לשורותיה סטודנטים אשר עומדים בתנאי הקבלה האקדמיים, אך מתקשים לשלם את שכר הלימוד בגלל מצוקה כלכלית. אחד מכל שישה סטודנטים באוניברסיטה מקבל סיוע כלכלי. בין השאר מציעה אוניברסיטת רייכמן מלגות סיוע, מלגות לבעלי פוטנציאל מנהיגות ויזמות מוכח ורקע למען הקהילה, ומלגות מצוינות למועמדים עם הישגים יוצאי דופן.
מעונות הסטודנטים

בספטמבר 2018 נחנכו שני מבנים של מעונות סטודנטים סמוך לאוניברסיטת רייכמן, ובהם 500 דירות, מרביתן דירות יחיד. באוגוסט 2021 נחנך המבנה השלישי, וסך הכל מוצעות כיום 750 יחידות דיור, בהן מתגוררים סטודנטים ישראלים לצד סטודנטים בינלאומיים.
תרומה לקהילה

למעלה מ-30 פרויקטים חברתיים לסיוע לקהילה פועלים באוניברסיטת רייכמן, חלקם קמו ביוזמה של סטודנטים, בשיתוף פעולה עם הנהלת האוניברסיטה.
תרומה לקהילה > קליניקות משפטיות

באוניברסיטת רייכמן פועלות מספר קליניקות משפטיות לתועלת הציבור: הקליניקה לקידום הזכות לבריאות, הקליניקה לשלטון מקומי בראי תשלומי החובה ויחסי רשות-נישום, הקליניקה למשפט בינלאומי פלילי ומשפט בינלאומי הומניטרי, תוכנית משפט רחוב, הקלניקה לסיוע משפטי פרטני וקהילתי, הקליניקה לייצוג בני נוער וצעירים, הקליניקה לזכויות אנשים עם מוגבלות שכלית בשיתוף עמותת אקים, הקליניקה למאבק בשנאה על שם שירה בנקי, הקליניקה לזכויות דיור ופיתוח עירוני, הקליניקה הפלילית לייצוג נאשמים בשיתוף הסניגוריה הציבורית, הקליניקה להנגשת המשפט לסטארט-אפים ע"ש גלדסטון-פולקמן והמשפט על ארבע (הקליניקה לזכויות בעלי חיים).
תרומה לקהילה > תוכנית שוב"ל - שווה בלימודים

מטרת התוכנית לאפשר לבעלי מוגבלות שכלית ללמוד במסגרת אקדמית, להקנות להם תחושת מסוגלות ולקדם שוויון הזדמנויות. התוכנית מנוהלת ומופעלת בהתנדבות על ידי סטודנטים מכל בתי הספר באוניברסיטה ובשיתוף עמותת אלווין ישראל. הסטודנטים מתנדבים בפרויקט בשני מסלולים עיקריים: מסלול הדרכה והעברת תכנים אקדמיים ומעשיים במהלך המפגשים, ומסלול מנטורינג, הכולל ליווי אישי של המשתתפים וסיוע בתהליך הלמידה וההסתגלות לקמפוס.
תרומה לקהילה > תוכנית כולנא

התוכנית נוסדה על ידי דקאנט הסטודנטים על מנת לתת מענה לאתגרים העומדים בפני סטודנטים מהחברה הערבית, להקל על תהליך הכניסה והשילוב באקדמיה וליצור חוויה משמעותית ורחבה יותר עבור כל סטודנט על אף הפער הראשוני. התוכנית מעניקה לסטודנטים כלים ומיומנויות במישור האקדמי והחברתי, באמצעות חונכים מלווים משנות לימוד מתקדמות. התוכנית שואפת ליצור תחושת שייכות והזדמנויות לשילוב והצלחה באוניברסיטת רייכמן ובחברה הישראלית, ומסייעת לסטודנטים לרכוש מיומנויות, אסטרטגיות למידה וכלים נוספים.
תרומה לקהילה > פרויקט "דרך הגלים"

התנדבות במרכזים חינוכיים-טיפוליים לפיתוח מסוגלות עצמית באמצעות ספורט אתגרי לנערים ולנערות עם קושי לימודי או חברתי בעיר הרצליה. התוכנית מפעילה 5 מרכזים חינוכיים טיפוליים, המשלבים סיוע לימודי עם פעילויות ספורט אתגריות, מתוך מטרה לחזק בקרב הנערים והנערות תחושת מסוגלות וערך עצמי, להביא למימוש יכולות ושיפור הישגים בתוך מערכת החינוך, למנוע נשירה ממסגרות פורמליות ולחזק את הזיקה למדינה ולשירות משמעותי. במסגרת הפרויקט הסטודנטים מתנדבים במרכזים ונותנים מענה לצורכי הנערים והנערות.
תרומה לקהילה > דור שלישי לגיל השלישי

פרויקט שמטרתו הנגשת טכנולוגיה לאוכלוסיית הגיל השלישי. הסטודנטים המשתתפים בפרויקט מלווים קשיש במהלך שנה שלמה, כאשר במהלכה הם חונכים אותו על תוכנות מחשב ואתרים שימושיים, כגון: זום, פייסבוק, מערכת זימון תורים ועוד. בנוסף להתנדבות השבועית, הסטודנטים הלוקחים חלק בתוכנית עורכים שני ימי התנדבות בסימן החגים בבתי האבות שבהם פועלת התוכנית. בשנים עברו ערכו הסטודנטים ליל סדר לכ-110 ניצולי שואה עריריים, וכן יום תרומה למען הקהילה לקראת חג הפסח.
אגודת הסטודנטים

אגודת הסטודנטים - אוניברסיטת רייכמן
תבנית:הערה
היא עמותה שנוסדה בשנת 1997, והיא הגוף המייצג של הסטודנטים באוניברסיטה.
תבנית:הערה
האגודה חברה בהתאחדות הסטודנטים הארצית. האגודה היא א-מפלגתית, ונציגיה נבחרים מדי שנה בבחירות חשאיות, על פי מסלולי הלימוד. יושב ראש האגודה וסגנו נבחרים על ידי כלל הסטודנטים בקמפוס, בבחירות אישיות וחשאיות. כל סטודנט הלומד באוניברסיטה זכאי להיות חבר באגודת הסטודנטים. החברות כרוכה בתשלום. חברות באגודת הסטודנטים מקנה לסטודנט את הזכות ליהנות מכל שירותי האגודה, וכן את הזכות לבחור ולהיבחר למוסדותיה. עיקר תקציבה של האגודה מגיע מתשלום דמי חבר שנתיים של הסטודנטים החברים בה. לאגודת הסטודנטים חברה כלכלית, הנמצאת בבעלותה המלאה, בשם עוגן - החברה הכלכלית. החברה הוקמה בשנת 2008.
ראו גם

אוניברסיטאות בישראל
Mercury – Act 1

Mercury - Act 1 הוא אלבום האולפן החמישי של הרכב מוזיקלי האמריקאי Imagine Dragons. האלבום יצא לאור ב-3 בספטמבר 2021, על ידי חברות התקליטים אינטרסקופ רקורדס ו-Kidinakorner. מתוך האלבום יצאו שישה סינגלים.
רקע והכרזה

ב-29 ביוני 2021, ביקשה הלהקה בעמוד טוויטר שלהם מאנשים שינחשו את שמו של האלבום, והבטיחו לחשוף אותו למחרת אם מישהו ינחש זאת נכון. לאחר מכן הוכרז על האלבום בחשבון הטוויטר של הלהקה ב-30 ביוני 2021, וחשפו את עטיפת האלבום ותאריך יציאתו. האלבום הופק על ידי ג'ואל ליטל וריק רובין.
הוצאה

ב-12 במרץ 2021, הוציאו הלהקה את שני הסינגלים המובילים יחד "Follow You" ו-"Cutthroat". ב-2 ביולי, יצא לאור הסינגל השלישי "Wrecked". האלבום יצא לאור ב-3 בספטמבר 2021.
פרסים ומועמדויות

| פרס | שנה | קטגוריה | תוצאה |
| --- | --- | --- | --- |
| פרס המוזיקה האמריקאית | 2022 | אלבום רוק אהוב | מועמדות |
| פרסי המוזיקה של בילבורד | 2022 | אלבום הרוק המוביל | מועמדות |
רשימת רצועות

| Mercury – Act 1> מס' | Mercury – Act 1> שם | Mercury – Act 1> משך | Mercury – Act 1>  | Mercury – Act 1>  | Mercury – Act 1>  | Mercury – Act 1>  | Mercury – Act 1>  | Mercury – Act 1>  | Mercury – Act 1>  |
| --- | --- | --- | --- | --- | --- | --- | --- | --- | --- |
| 1. | My Life  | 3:44 |  |  |  |  |  |  |  |
| 2. | Lonely  | 2:39 |  |  |  |  |  |  |  |
| 3. | Wrecked  | 4:04 |  |  |  |  |  |  |  |
| 4. | Monday  | 3:07 |  |  |  |  |  |  |  |
| 5. | #1  | 3:25 |  |  |  |  |  |  |  |
| 6. | Easy Come Easy Go  | 2:59 |  |  |  |  |  |  |  |
| 7. | Giants  | 3:30 |  |  |  |  |  |  |  |
| 8. | It's Ok  | 3:22 |  |  |  |  |  |  |  |
| 9. | Dull Knives  | 3:33 |  |  |  |  |  |  |  |
| 10. | Follow You  | 2:55 |  |  |  |  |  |  |  |
| 11. | Cutthroat  | 2:49 |  |  |  |  |  |  |  |
| 12. | No Time for Toxic People  | 3:27 |  |  |  |  |  |  |  |
| 13. | One Day  | 2:31 |  |  |  |  |  |  |  |
| משך כולל: | משך כולל: | 42:04 |  |  |  |  |  |  |  |
| Mercury – Act 1 — מהדורה גרסת מסלול נוספת> מס' | Mercury – Act 1 — מהדורה גרסת מסלול נוספת> שם | Mercury – Act 1 — מהדורה גרסת מסלול נוספת> משך | Mercury – Act 1 — מהדורה גרסת מסלול נוספת>  | Mercury – Act 1 — מהדורה גרסת מסלול נוספת>  | Mercury – Act 1 — מהדורה גרסת מסלול נוספת>  | Mercury – Act 1 — מהדורה גרסת מסלול נוספת>  | Mercury – Act 1 — מהדורה גרסת מסלול נוספת>  | Mercury – Act 1 — מהדורה גרסת מסלול נוספת>  | Mercury – Act 1 — מהדורה גרסת מסלול נוספת>  |
| --- | --- | --- | --- | --- | --- | --- | --- | --- | --- |
| 1. | Enemy (ביחד עם J.I.D)   | 2:53 |  |  |  |  |  |  |  |
| 2. | My Life  | 3:44 |  |  |  |  |  |  |  |
| 3. | Lonely  | 2:39 |  |  |  |  |  |  |  |
| 4. | Wrecked  | 4:04 |  |  |  |  |  |  |  |
| 5. | Monday  | 3:07 |  |  |  |  |  |  |  |
| 6. | #1  | 3:25 |  |  |  |  |  |  |  |
| 7. | Easy Come Easy Go  | 2:59 |  |  |  |  |  |  |  |
| 8. | Giants  | 3:30 |  |  |  |  |  |  |  |
| 9. | It's Ok  | 3:22 |  |  |  |  |  |  |  |
| 10. | Dull Knives  | 3:33 |  |  |  |  |  |  |  |
| 11. | Follow You  | 2:55 |  |  |  |  |  |  |  |
| 12. | Cutthroat  | 2:49 |  |  |  |  |  |  |  |
| 13. | No Time for Toxic People  | 3:27 |  |  |  |  |  |  |  |
| 14. | One Day  | 2:31 |  |  |  |  |  |  |  |
| משך כולל: | משך כולל: | 44:57 |  |  |  |  |  |  |  |
| Mercury – Act 1 — מהדורה יפנית> מס' | Mercury – Act 1 — מהדורה יפנית> שם | Mercury – Act 1 — מהדורה יפנית> משך | Mercury – Act 1 — מהדורה יפנית>  | Mercury – Act 1 — מהדורה יפנית>  | Mercury – Act 1 — מהדורה יפנית>  | Mercury – Act 1 — מהדורה יפנית>  | Mercury – Act 1 — מהדורה יפנית>  | Mercury – Act 1 — מהדורה יפנית>  | Mercury – Act 1 — מהדורה יפנית>  |
| --- | --- | --- | --- | --- | --- | --- | --- | --- | --- |
| 14. | Follow You (Summer '21 version)  | 2:52 |  |  |  |  |  |  |  |
| משך כולל: | משך כולל: | 44:56 |  |  |  |  |  |  |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  ארצות הברית | בילבורד 200 | 168 |
|  ארצות הברית | מצעד אלבומי הרוק והאלטרנטיבי | 33 |
|  ארצות הברית | מצעד אלבומי הרוק | 26 |
|  ארצות הברית | מצעד האלבומים האלטרנטיביים | 16 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  צרפת | SNEP | 86 |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 3 בספטמבר 2021 | תקליט • תקליטור • הורדה דיגיטלית • סטרימינג • מארז תקליטורים • קלטת שמע | סטנדרטית | אינטרסקופ • Kidinakorner |  |
| יפן | 3 בספטמבר 2021 | תקליטור | יפנית | יוניברסל מיוזיק גרופ יפן |  |
| ברזיל | 15 באוקטובר 2021 | תקליטור | סטנדרטית | יוניברסל מיוזיק גרופ ברזיל |  |
מוחסן אל-גסאני

מוחסן סאלח אל-גסאני (בערבית: محسن صالح الغساني, בתעתיק: מחסן צאלח אל-ע'סאני; נולד ב-27 במרץ 1997 בא-רוסתאק שבעומאן) הוא כדורגלן עומאני המשחק בעמדת החלוץ בקבוצת א-סיב מליגת העל העומאנית ובנבחרת עומאן.
קריירת מועדונים

אל-גסאני החל את הקריירה המקצוענית שלו בקבוצת א-סוויק מליגת העל העומאנית. ב-23 בינואר 2020 חתם בספהאן מליגת העל האיראנית, במדיה ערך שש הופעות ליגה. ב-1 במרץ 2021 חתם בא-סיב מליגת העל העומאנית.
קריירה בינלאומית

ב-30 באוגוסט 2017 ערך אל-גסאני את הופעת הבכורה שלו בנבחרת עומאן, בניצחון 2-0 על נבחרת אפגניסטן במשחק ידידות.
אל-גסאני נכלל בסגל נבחרת עומאן לטורניר גביע אסיה 2019. ב-9 בינואר 2019 הבקיע את שער הבכורה שלו בנבחרת, בהפסד 2-1 לבנחרת אוזבקיסטן במסגרת שלב הבתים של הטורניר. בסך הכל ערך ארבע הופעות בטורניר, בהן הבקיע שני שערים.
נכלל בסגל נבחרת עומאן לטורניר גביע אסיה 2023.
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת עומאן – גביע אסיה בכדורגל 2023 |
| --- | --- | --- |
|  1 אל-מוח'יני •  2 אל-חבשי •  3 דורבין •  4 ארשד אל-עלווי •  5 אל-חבסי •  6 אל-ח'מיסי •  7 א-סבחי •  8 אל-אגברי •  9 אל-מלכי •  10 אל-יחמדי •   11 אל-גסאני •  12 פוואז • 13 סאלח •  14 אל-כעבי • 15 אל-מעמרי • 16 אל-בריכי • 17 אל-בוסעידי • 18 א-רושיידי • 19 מחמוד אל-מושייפרי • 20 אל-יחיאא'י • 21 אל-גליאני • 22 א-רוואחי • 23 א-סעדי • 24 אל-בלושי • 25 עבדאללה אל-מושייפרי • 26 עבד א-רחמן אל-מושייפרי • מאמן: איבנקוביץ' |  1 אל-מוח'יני •  2 אל-חבשי •  3 דורבין •  4 ארשד אל-עלווי •  5 אל-חבסי •  6 אל-ח'מיסי •  7 א-סבחי •  8 אל-אגברי •  9 אל-מלכי •  10 אל-יחמדי •   11 אל-גסאני •  12 פוואז • 13 סאלח •  14 אל-כעבי • 15 אל-מעמרי • 16 אל-בריכי • 17 אל-בוסעידי • 18 א-רושיידי • 19 מחמוד אל-מושייפרי • 20 אל-יחיאא'י • 21 אל-גליאני • 22 א-רוואחי • 23 א-סעדי • 24 אל-בלושי • 25 עבדאללה אל-מושייפרי • 26 עבד א-רחמן אל-מושייפרי • מאמן: איבנקוביץ' | עומאן |
My 21st Century Blues

My 21st Century Blues (בעברית: בלוז המאה ה-21 שלי) הוא האלבום הבכורה של הזמרת-יוצרת הבריטית ריי. האלבום יצא לאור ב-3 בפברואר 2023, על ידי חברת התקליטים Human Re Sources.
האלבום מייצג נושאים שונים באופן מילולי כולל המאבקים של ריי עצמה בהתמכרויות, חוסר ביטחון, דיסמורפיה בגוף והתעללות מינית.
הכרזה והוצאה

בספטמבר 2022, ריי הופיעה בתחנת הרדיו "BBC Radio 1", בתוכנית לייב לאונג' וביצעה את השיר "Black Mascara" וקאבר לשיר "Running Up That Hill" של קייט בוש. ב-13 באוקטובר 2022, הכריזה ריי על הפרויקט ברשתות החברתיות שלה יחד עם יציאתם של הסינגלים "Escapism" ו-"The Thrill Is Gone". לאחר ההוצאה הכפולה, ריי ביצעה את שני השירים בתוכנית "Later... with Jools Holland".
סינגלים

ב-30 ביוני 2022, הוציאה ריי את הסינגל המוביל "Hard Out Here", שיצא לראשונה בהוצאה העצמאית לאחר פרידתה מחברת התקליטים פולידור רקורדס. הסינגל השני, "Black Mascara", יצא לאור ב-24 באוגוסט 2022 לאחר שבסוף הקליפ של "Hard Out Here", ניתנה השמעה לשיר. הסינגל הכפול שמכיל את, "Escapism" ביחד עם 070 שייק ו-"The Thrill Is Gone" יצא לאור ב-12 באוקטובר 2022.
רשימות סוף שנה

| ארגון | רשימה | דירוג | מקור |
| --- | --- | --- | --- |
| בילבורד | 50 האלבומים הטובים ביותר של 2023: רשימת הצוות | 34 |  |
סיבוב הופעות

על מנת לקדם את האלבום, ריי יצאה למיני סיבוב הופעות באוקטובר ובנובמבר 2022 הנקרא "The Story So Far", שהיה מיני סיבוב ההופעות הראשון שלה באירופה ובצפון אמריקה. הסיבוב כלל תפאורה אקוסטית ואינטימית עם קהל יושב וריי דנה על הקריירה שלה בין הופעות שלה ועל הדיסקוגרפיה שלה בסדר כרונולוגי. ב-13 בנובמבר הכריזה ריי על צאת סיבוב הופעות הראשון שלה שנקרא "My 21st Century Blues tour", שיחל ב-25 בפברואר 2023.
רשימת רצועות

| My 21st Century Blues> מס' | My 21st Century Blues> שם | My 21st Century Blues> משך | My 21st Century Blues>  | My 21st Century Blues>  | My 21st Century Blues>  | My 21st Century Blues>  | My 21st Century Blues>  | My 21st Century Blues>  | My 21st Century Blues>  |
| --- | --- | --- | --- | --- | --- | --- | --- | --- | --- |
| 1. | Introduction  | 0:57 |  |  |  |  |  |  |  |
| 2. | Oscar Winning Tears  | 3:02 |  |  |  |  |  |  |  |
| 3. | Hard Out Here  | 3:11 |  |  |  |  |  |  |  |
| 4. | Black Mascara  | 3:59 |  |  |  |  |  |  |  |
| 5. | Escapism (בהשתתפות 070 שייק)   | 4:32 |  |  |  |  |  |  |  |
| 6. | Mary Jane  | 3:51 |  |  |  |  |  |  |  |
| 7. | The Thrill is Gone  | 3:19 |  |  |  |  |  |  |  |
| 8. | Ice Cream Man  | 4:08 |  |  |  |  |  |  |  |
| 9. | Flip a Switch  | 3:21 |  |  |  |  |  |  |  |
| 10. | Body Dysmorphia  | 2:33 |  |  |  |  |  |  |  |
| 11. | Environmental Anxiety  | 3:14 |  |  |  |  |  |  |  |
| 12. | Five Star Hotel (בהשתתפות מהליה)   | 3:24 |  |  |  |  |  |  |  |
| 13. | Worth It  | 4:07 |  |  |  |  |  |  |  |
| 14. | Buss It Down  | 2:38 |  |  |  |  |  |  |  |
| 15. | Fin  | 0:33 |  |  |  |  |  |  |  |
| משך כולל: | משך כולל: | 46:38 |  |  |  |  |  |  |  |
Peace Frog

| --- | --- |
עטיפת הסינגל הצרפתי
עטיפת הסינגל הצרפתי
 שיר בביצוע הדלתות
 מתוך האלבום Morrison Hotel
 יצא לאור:  פברואר 1970
 תאריך הקלטה:  נובמבר 1969
 מקום הקלטה:  Elektra Sound Recorders, לוס אנג'לס, קליפורניה
 סוגה:  בלוז רוק, פאנק רוק
 אורך:  2:50
 חברת תקליטים:  אלקטרה רקורדס
 כתיבה:  ג'ים מוריסון, רובי קריגר
 לחן:  ג'ים מוריסון 
 הפקה:  פול רוטשילד
 
"Peace Frog" הוא שיר של להקת הרוק האמריקאית הדלתות, אשר יצא באלבום האולפן החמישי שלהם Morrison Hotel בשנת 1970. הגיטריסט רובי קריגר הסביר כי המוזיקה נכתבה והוקלטה תחילה, כאשר המילים הגיעו מאוחר יותר משירים של הסולן ג'ים מוריסון. למרות שהשיר מעולם לא יצא כסינגל בארצות הברית, הוא יצא כבי-סייד של "You Make Me Real" בצרפת.
"Peace Frog" נכלל באלבום האוסף השני של הדלתות, Weird Scenes Inside the Gold Mine, שיצא בשנת 1972.
מילים

מילות השיר נלקחו משלושה שירים שנכתבו קודם לכן על ידי מוריסון, בשם "Abortion Stories", "Dawn's Highway" ו-"Newborn Awakening". הלהקה, לעומת זאת, הקליטה את המוזיקה של "Peace Frog" תחילה ללא מילים, לפני שמוריסון דיבב את השירה שלו, כפי שקריגר נזכר: "כתבתי את המוזיקה, עשינו חזרות, וזה באמת קרה, אבל לא היו לנו מילים וג'ים לא היה בסביבה. פשוט אמרנו, 'פאק איט, בואו נקליט את זה. הוא ימציא משהו'. והוא עשה. הוא הוציא את ספר השירה שלו ומצא שיר מתאים". הדלתות ביצעו את הגרסה האינסטרומנטלית בהופעות חיות במהלך 1969. השם המקורי היה "Abortion Stories", אך לבקשתו של המפיק פול רוטשילד, מוריסון שינה אותו ל-"Peace Frog", מכיוון שחשש שהשם ייצור מחלוקת.
"Peace Frog" כולל מילים בהשראת אירועים אמיתיים סביב סולן הלהקה מוריסון. השורה "Blood in the streets in the town of New Haven" מתייחסת למעצרו על הבמה ב-9 בדצמבר 1967, במהלך הופעה חיה בניו הייבן. לאחר סולו הגיטרה, השיר נכנס לבית ספוקן וורד עם השורות "Indians scattered on dawn's highway bleeding", המתאר תאונת דרכים שהתרחשה כשמוריסון היה צעיר. מוריסון היה עד לכאורה למותם של אינדיאנים בזמן שמשפחתו חצתה מדבר בכביש באלבקרקי, ניו מקסיקו. לדבריו, "זו הייתה הפעם הראשונה שטעמתי פחד. אני בטח הייתי בערך בן ארבע". מוריסון התייחס גם למחאות הוועידה הדמוקרטית ב-1968 עם המילים "Blood in the street/ The town of Chicago".
משתתפים

הדלתות
ג'ים מוריסון - שירה
ריי מנזרק - עוגב ווקס קונטיננטל
רובי קריגר - גיטרה חשמלית עם פדאל וואה-וואה
ג'ון דנסמור - תופים
נגני סשן
ריי נפוליטני - גיטרה בס
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 500,000 |